Familia III. LEPTOPLANEA. 
(Corpore Planariarum membranaceo, tubo cibario simplici.) 
a) ocellorum acervo unico dorsuali antico : 
11. Eurylepta, Novum Genus, Familia Leptoplaneorum. 
Character Generis: Corpus depressum, planum, ore anoque discretis, inferis, ocellorum acervo in 
cervice sessili, unico (plicis frontalibus tentaculiformibus duabus), ovario postico. 
1. E. praetexta, Nov. spec.: cinerascente flavicans, subtilissime obscurius punctata, marginis 
limbo tenuissimo, albo, punctorum nigrorum serie interna, subtus pallidior; tentaculis bre- 
vibus, in media fronte contiguis. 
In Coralliis Maris rubri prope Tor observata, sesquipollicaris. 
Iconem in Mari rubro a me factam serius edam. 
2. E. flavomarginata , Nov. spec.: e violaceo fuliginosa, marginis linea extima hyalina, media 
aurantiaca, interna continua atra, subtus pallidior; tentaculis longioribus, magis discretis. 
In Coralliis Maris rubri prope insulas Ras el Gusr, meridionali Arabiae propinquas, a 
nobis observata. Subpollicaris et sesquipollicaris. 
Leuckarti Planaria limbata ex Finzii iconibus petita, aut harum specierum unam, 
aut novam aliquam ab hoc male observatam indicare videtur. Certiorem tertiam Euryleptarum 
speciem Planaria cornuta Mulieri offert, ocellos enim auctor bene indicavit, tubum cibarium 
et vasa reliqua miscuit. 
Ii) ocellorum plurimorum acervis quatuor: 
12. Leptoplana, Nov. Gen. , Familia Leptoplaneorum. 
Character Generis: Corpus depressum planum, ore anoque discretis inferis, ocellorum acervis quatuor 
sessilibus (tentaculis nullis). 
L. hyalina N.: corpore medio turgido rufescente, lateribus hyalinis membranaceis subalato, antica 
dilatato, postica attenuato. 
Phytozoa Tabula Y. fig. 6. 
Inter Corallia ad Tor in Mari rubro habitat. 
Vermiculus linearis, expansus 9 lineas longus, albo hyalinus. Corpus medium turgidum, 
semicylindricum, sufescente roseolum, membrana tenuissima laterali hyalina ubique alatum, habitu 
Planariae. Antica corporis pars dilatata, truncata, puncta nigra viginti octo in quatuor acervos 
contiguos distributa gerit. Acervi duo anteriores, laxiores et magis elongati, posteriores magis 
coarctati sunt. Media inter ocellorum acervos oris apertura, in ventre sita, a dorso translucet. 
Aliam aperturam oblongam ventralem, post mortem apertam, pone corporis mediam partem 
observavi, eamque pro ani apertura habendam censui. Ante aperturam analem organa duo alba 
interna, postica parte extenuata, antica crassiora et reflexa vidi, quae fila duo tortuosa referunt. Per 
corporis alas ubique granula rotunda, antica et postica in lineas radiantes ramosas digesta sunt, 
eademque non desunt in medio corpore, sed ordine dispersa nullo. Haec granula pro ovulis et 
ovario habui, fila tortuosa oviductus esse censui. Tubi cibarii tractum in media elataque corporis 
parte simplicem decurrere mihi persuasi. 
Tabulae figura a animalculum magnitudine naturali, a* vitro auctum, b ocellorum acervum refert. 
Nomen a graeco Ae^rn} tenuis et ttA dn\ erratica derivatum est. 
